Na temelju članka 80. Statuta Osnovne škole „Milan Brozović“, uvažavajući odredbe čl. 52 Zakona o proračunu (Narodne novine, br. 87/08, 136/12 i 15/15) i Pravilnika o mjerilima i načinu korištenja vlastitih prihoda ustanova školstva kolima je osnovač Primorsko-goranska županija ravnateljica Sandra Krpan, prof. donosi :

**PRAVILNIK O NAČINU KORIŠTENJA VLASTITIH PRIHODA**

1. **OPĆE ODREDBE**

**Članak 1.**

Ovim Pravilnikom o vlastitim prihodima (u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, županije i ostalih jedinica lokalne samouprave, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

**Članak 2.**

Sukladno članku 52. Zakona o proračunu (Narodne novine, br. 87/08, 136/12 i 15/15) vlastitim prihodima smatraju se prihodi koje Škola ostvari od obavljanja poslova na tržištu i tržnim uvjetima.

Škola može ostvarivati vlastite prihode od:

* prodaje robe (starog papira, baterija, čepova)
* financijske imovine (kamate na depozite po viđenju)
* izdavanja dokumenata.

**Članak 3.**

Ostvareni prihodi, ukoliko osnivač Škole svojom odlukom drugačije ne odluči, koriste se za podmirenje:

* materijalno-financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni
* za rashode za zaposlene
* za razvoj i unapređenje djelatnosti Škole

**Članak 4.**

Ovaj Pravilnik stupa na snagu osmog dana od njegova objavljivanja na mrežnim stranicama Škole.

KLASA:400-01/21-01/1

URBROJ:2170-55-01-21-2

Kastav, 25.02.2021.

Predsjednica Školskog odbora:

Hedi Blašković, prof. pedagog

Ovaj Pravilnik objavljen je na mrežnim stranicama Škole 26.02.2021. godine te stupa na snagu dana 05.03.2021.

Ravnateljica:

Sandra Krpan, prof.